OpenLLM-France/wikimedia huggingface dataset:
# Viviers-lès-Offroicourt

Viviers-lès-Offroicourt és un municipi francès, situat al departament dels Vosges i a la regió del Gran Est. L'any 2007 tenia 31 habitants.

## Demografia
### Població

El 2007 la població de fet de Viviers-lès-Offroicourt era de 31 persones. Hi havia 16 famílies, de les quals 8 eren unipersonals (8 dones vivint soles i 8 dones vivint soles) i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 21 habitatges, 14 eren l'habitatge principal de la família, 2 eren segones residències i 4 estaven desocupats. Tots els 21 habitatges eren cases. Dels 14 habitatges principals, 12 estaven ocupats pels seus propietaris i 2 estaven cedits a títol gratuït; 1 tenia tres cambres, 6 en tenien quatre i 7 en tenien cinc o més. 14 habitatges disposaven pel capbaix d'una plaça de pàrquing. A 6 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Viviers-lès-Offroicourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 22 persones, 14 eren actives i 8 eren inactives. De les 14 persones actives 13 estaven ocupades (11 homes i 2 dones) i 1 aturada (1 home). De les 8 persones inactives 5 estaven jubilades, 2 estaven estudiant i 1 estava classificada com a «altres inactius».

### Activitats econòmiques

L'any 2000 a Viviers-lès-Offroicourt hi havia 3 explotacions agrícoles que ocupaven un total de 321 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Viviers-lès-Offroicourt a l'INSEE.
* Évolution et structure de la population Fitxa amb el detall de dades de Viviers-lès-Offroicourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Vivienne Fovéa

Vivienne Fovéa (Brétigny-sur-Orge; 20 d'octubre de 1974) és una actriu pornogràfica francesa retirada.
Fovéa va néixer a l'octubre de 1974 en la comuna de Brétigny-sur-Orge, situada en el departament d'Essonne i la regió Illa de França. No se sap molt de la seva vida fins abans de 1997, moment en què als seus 23 anys d'edat decideix entrar en la indústria pornogràfica. El mateix any del seu debut, va rodar per a la productora francesa Marc Dorcel una de les pel·lícules que marcaria la seva carrera cinematogràfica: Sextet, al costat d'Anita Blond i Olivia Del Rio.
Com a actriu, va treballar en pel·lícules de productores, a més de l'assenyalada Marc Dorcel, com New Machine, Wicked Pictures, Hustler, Private, New Sensations o Evil Angel. No arribaria a tenir una carrera significativa més enllà d'uns quants títols, retirant-se de la professió l'any 2000, amb un total de 78 pel·lícules gravades. També va aparèixer en unes quantes pel·lícules de cinema convencional: À vendre de Laetitia Masson, Romance de Catherine Breillat i Exercice of Steel, un curtmetratge realitzat per Marc Caro destinat a promoure l'ús de preservatius.

## Referències

* ↑ Christophe Lemaire, a Le Cinéma X, La Musardine, 2012, page 380
* ↑ «Info "Sextet"». IAFD. [Consulta: 5 octubre 2016].
* ↑ Vivienne Fovéa a Internet Adult Film Database (anglès)

## Enllaços externs

* Vivienne Fovéa a Internet Adult Film Database (anglès)
* Vivienne Fovéa a Adult Film Database (anglès)
# Villarmentero de Campos

Villarmentero de Campos és un municipi de la província de Palència a la comunitat autònoma de Castella i Lleó, situat a mig camí entre Frómista i Carrión de los Condes.

## Demografia

Evolució demogràfica :
| 1991 | 1996 | 2001 | 2004 |
| 23 | 19 | 15 | 16 |
# Vespertilio sinensis

Vespertilio sinensis és una espècie de ratpenat de la família dels vespertiliònids. Viu a la Xina, el Japó, Corea del Nord, Corea del Sud, Mongòlia, Rússia i Taiwan. Els seus hàbitats naturals són les zones costaneres, l'estepa, les muntanyes, els deserts i els semideserts. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, sinensis («xinès»), es refereix a la presència d'aquest animal a la Xina.

## Referències

* ↑ Stubbe, M.; Samiya, R.; Ariunbold, J.; Buuveibaatar, V.; Dorjderem, S.; Monkhzul, T.; Otgonbaatar, M.; Tsogbadrakh, M. Vespertilio sinensis. UICN 2008. Llista Vermella d'espècies amenaçades de la UICN, edició 2008, consultada el 13 juliol 2014.
* ↑ Peters, 1880. Monatsberichte der Koniglich Preussischen Akademie der Wissenschaften zu Berlin, 1880: 259.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Vladimír Valach

Vladimir Valach (26 d'abril de 1937, Tekovské Nemce - 5 de març de 2006, Bratislava) fou un economista, diplomàtic i escriptor eslovac. Tingué un paper important en el desenvolupament dels intercanvis franco-eslovacs en els àmbits de l'economia, de la política i de la cultura.

## Biografia

Vladimir Valach estudià a l'Escola Superior d'Economia de Praga entre el 1955 i el 1960. Del 1968 al 1976 fou director de la filial del Československá obchodná banka (ČSOB) a Bratislava, i després el seu representant a París, del 1976 al 1981. De seguida esdevingué director general adjunt de la banca central txecolsovaca Štátná banka československa (ŠBČS), i després vicepresident després de la Revolució de Vellut durant el període de canvi de sistema econòmic. Tingué la responsabilitat d'implantar una moneda convertible, i després de la separació de la República Txeca i de la República Eslovaca de crear dues monedes separades.
Fou president director general de la filial eslovaca del Crédit Lyonnais, del qual fou un dels fundadors; i un dels animadors de la Cambra de Comerç Franco-eslovaca.
El 1997 deixà el sector bancari per esdevenir ambaixador d'Eslovàquia a París, càrrec que conservà fins al 2002. Aleshores esdevingué president de l'Associació Eslovaca de Bancs i professor de relacions internacionals a la Universitat d'Economia de Bratislava, tot escrivint articles i llibres i dirigint un comitè de redacció de la revista Trend.

## Publicacions
### D'economia

* Nové dimenzie rizík na zahraničných trhoch a devízová návratnosť (Les noves dimensions del risc sobre els mercats estrangers i els canvis de divises) 1981
* Riziká na zahraničných trhoch a devízová návratnosť (Els riscs sobre els mercats estrangers i els canvis de divises), 1986
* Medzinárodné hospodárske vzťahy v kapitalizme (Les relacions econòmiques internacionals en el sistema capitalista 1986 (col·lectiu)
* Adaptácia - kritérium úspešnosti ekonomiky (L'Adaptabilitat - un criteri per a l'èxit econòmic) Spektrum, 1990
* Medzinárodný platobný styk a menové vzťahy (Els pagaments internacionals i les relacions monetàries) Ekonóm, 1997 (col·lectiu)
* 44 Years In Banking - The Transformation Process – The Political And Economic Environment Of Banks, BIATEC, Volume XIII, 6/2005

### Sobre França

* Paris - Bratislava, o Prečo mám rád Francúzsko?, Vydavateľstvo Sprint, 2002 (eslovac)
* Paris - Bratislava, o Pourquoi j'aime la France ? (francès)
# Vladimír Remek

Vladimír Remek (České Budějovice, 26 de setembre de 1948) és un astronauta, militar i polític txec, el primer astronauta d'un país diferent a la Unió Soviètica o els Estats Units que va entrar en òrbita. A partir de l'any 2004, amb l'entrada de la República Txeca a la Unió Europea, Remek és considerat com el primer astronauta europeu. Va volar a bord del Soyuz 28, durant 7 dies, 22 hores i 17 minuts exactament. El 2004 va ser elegit diputat del Parlament Europeu.

## Biografia

Vladimír Remek va néixer l'any 1948 a České Budějovice, de mare txeca i pare eslovac. El seu pare, Jozef Remek, va ser tinent general de l'Exèrcit de la República Socialista Txecoslovaca. El 1970 Remek es convertí en pilot militar. El 1976 va acabar la seva formació a l'Acadèmia Militar de la Força Aèria.
Es va unir al programa Interkosmos el 1976 amb Oldřich Pelčák com a reforç. Després del vol, el 16 de març de 1978, ell i Aleksei Gubarev, un altre membre de la tripulació, van ser guardonats amb el títol d'Heroi de la Unió Soviètica.
El 1990 va ser nomenat director del Museu Militar d'Aviació i Aeronàutica de Praga, el 1995 va treballar com a representant de vendes per a l'empresa CZ a Moscou. Des de 2002 va treballar a l'ambaixada txeca a Rússia.
Durant les eleccions al Parlament Europeu de 2004, va ser candidat independent pel Partit Comunista de Bohèmia i Moràvia (KSČM) i, sent segon a la llista, va ser escollit per al Parlament Europeu. Va ser reescollit a les eleccions al Parlament Europeu de 2009.

## Referències

* ↑ http://cordis.europa.eu/fetch?CALLER=MSS_NEWS_CZ&ACTION=D&DOC=1&CAT=NEWS&QUERY=01199b688a34:2021:39059c8f&RCN=29313 Arxivat 2011-05-21 a Wayback Machine.
* ↑ http://www.warheroes.ru/hero/hero.asp?Hero_id=1555 (en rus)

## Enllaços externs

* Vladimír Remek - Lloc web oficial (anglès)
* Biografia de Remek al Parlament Europeu Arxivat 2008-03-06 a Wayback Machine. (anglès)
* Breu biografia (txec)
* Spacefacts - Biografia de Remek (anglès)
# Ville d'Alger

L'equip Ville d'Alger (codi UCI: MVA) va ser un equip ciclista professional algerià, de categoria Continental. Va competir principalment a les curses de l'UCI Àfrica Tour. El 2013, part de l'equip amb Geoffrey Coupé van deixar la formació i van crear el Doltcini-Flanders.

## Principals resultats
### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

A partir del 2011 l'equip participa en les proves dels circuits continentals, especialment a l'UCI Àfrica Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2011 | 17è | Nabil Baz (105è) |
| 2012 | 22è | Bert Scheirlinckx (8è) |
| 2013 | 15è | Khaled Guemihi (22è) |
| 2014 | - | - |
UCI Europa Tour
| Temporada | Classificació per equips | Millor ciclista en la classificació individual |
| 2012 | 118è | Thomas Vernaeckt (883è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
* Plantilles a memoire-du-cyclisme.eu
# Veľké Držkovce

Veľké Držkovce és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1400.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «Veľké Držkovce» (en eslovac). [Consulta: 22 desembre 2021].
# Vázquez de Coronado

* Per a altres significats, vegeu «Francisco Vázquez de Coronado».
Vázquez de Coronado (usualment escurçat a Coronado) és el cantó número 11 de la Província de San José a Costa Rica. La seva capital és la ciutat de San Isidro. Al cens del 2011 tenia 60.486 El cantó de Coronado limita al nord amb els d'Heredia i Sarapiquí; al l'oest: Heredia i Moravia; a l'est Oreamuno i Pococí; i al sud Oreamuno, Cantó Central de Cartago i Goicoechea. Rep el seu nom del conquistador espanyol Juan Vázquez de Coronado (1523-1566) que incorporà l'actual territori costa-riqueny a la corona espanyola.
Hi ha un diari imprès denominat "El Coronadeño Hoy" el qual és un mitjà de comunicació local acreditat amb el Segell de Garantia del Col·legi de Periodistes de Costa Rica, té un tiratge mensual de 5.000 exemplars i és una empresa familiar, el seu director i fundador és el Senyor Luis Rojas Gómez periodista també del diari Nacional La República. També hi ha diaris digitals com la revista CR INDIE, La Quincena de Coronado i Mi Gente de Coronado creades per joves locals.

## Notes

* ↑ «Resultados generales Censo Nacional de Población i Vivienda 2011». Instituto Nacional de Estadística i Censos.
* ↑ http://elcoronadeno.com/ Arxivat 2016-11-24 a Wayback Machine.
* ↑ http://costaricaindependiente.es.tl/Inicio.htm Arxivat 2012-01-11 a Wayback Machine.
* ↑ https://web.archive.org/web/20110201161700/http://laquincenadecoronado.com/
* ↑ https://web.archive.org/web/20141217112951/http://migentedecoronado.com/

## Enllaços externs

* Municipalidad de Coronado
* San José Metropolitano
* Instituto Interamericano para la Cooperación en Agricultura
* Instituto de Investigación Clodomiro Picado de la Facultad de Microbiología de la Universidad de Costa Rica
# Vântoase

Les vântoase són criatures presents en el folklore romanès, com una mena d’esperits femenins (iele). Les creences populars els descriuen com a capaços de provocar tempestes de pols i vents forts, similars a les arpies. Viuen als boscos, a l’aire, als llacs profunds i utilitzen un vagó especial per viatjar. També es creu que els Vântoase són capaços d'atacar nens, i l'única protecció contra ells és la misteriosa "herba dels vents".

## Referències

* 1 2 Costin, Claudia. Folkloric Aspects of the Romanian Imaginary and Myth. Cambridge Scholars Publishing, 2018, p. 13. ISBN 9781527514737.
* ↑ 1847-1907., Marian, Simion Florea,. Mitologie românescă. Paideia, 2000.
# Victorina

Victorina o Victòria va ser una emperadriu romana. És el nom que Trebel·li Pol·lió dona a la mare de Victorí, i la situa entre els TrentaTirans a la Història Augusta.
Segons Pol·lió després de la mort del seu fill va rebre culte com la Mare dels Campaments (Mater Castrorum), un dels títols donats a les emperadrius i es van emetre monede d'or i de plata amb la seva imatge. Va usar la seva influència per proclamar emperadors primer a Mari (Marc Aureli Mari) i després a Tètric I, però quant al primer segurament és lleugerament anterior a Victorí.
Alguns diuen que va ser Tètric el que la va fer matar però altres asseguren que va morir de mort natural. El seu nom apareix també com a Vitrúvia.

## Referències

* ↑ Trebel·li Pol·lió. Tyranni Triginta IV, VI
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1257.
# Victorí Anguera Sansó

Victorí Anguera Sansó (Palma, 5 d'abril de 1933 - Madrid, 28 de setembre de 2010) va ser un polític i advocat mallorquí.
Va néixer a Palma el 1933. Llicenciat en dret a la Universitat de Barcelona, va ingressar per oposició al Cos d'Inspectors de Treball i de la Seguretat Social. Fou destinat com a Inspector de Treball a Guipúscoa, Ceuta i Melilla. Va participar en la redacció de la Llei de la Seguretat Social de 1966 i fou delegat del Ministeri de Treball a Castelló de la Plana, València i Barcelona. Conseller nacional del Movimiento, va ser procurador en les Corts franquistes entre 1967 i 1977. Nomenat el 24 de novembre de 1969 governador civil de Girona; va prendre possessió del càrrec, així com del de cap provincial del Moviment, el 2 de desembre. També exerciria durant la Transició el càrrec de subsecretari de Seguretat Social. Retirat de la política en 1978, es va bolcar en l'advocacia. Va morir el 28 de setembre de 2010 a Madrid.

## Referències

* 1 2 3 4 Iglesias, 2011.
* ↑ Victorino Anguera Sansó. Abogado, ex gobernador civil y ex subsecretario de la Seguridad Social., entrevistas a Isleños en Madrid
* ↑ «Anguera Sansó». Archivo histórico de diputados (1810-1977). Congrés dels Diputats.
* ↑ Ponce Alberca i Sánchez Fernández, 2013, p. 17.
* ↑ «Toma de posición del nuevo Gobernador Civil y Jefe Provincial D. Victorio Anguera Sansó». Revista de Gerona. Diputación Provincial de Gerona [Girona], 49, 1969. ISSN: 0211-2663.

## Bibliografia

* Iglesias, María José «Anguera Sansó, el mallorquín tranquilo». La Nueva España, 04-02-2011.
* Ponce Alberca, Julio; Sánchez Fernández, Carlos «Notas sobre la Transición local (1975-1979)». Historia Actual Online, 32, 2013, pàg. 7-22. ISSN: 1696-2060.

## Enllaços externs

* Victorino Anguera al Tesauro Linz
# Vina

«Vina» té aquests significats:
* Vina (Alabama), població de l'estat d'Alabama, als Estats Units.
* Vina (Califòrnia), població de l'estat de Califòrnia, als Estats Units.
* Regió de Vina, regió del Camerun
Viccionari
# Vodni (Oktiabrski)

* Per a altres significats, vegeu «Vodni».
Vodni - Водный (rus) és un possiólok del krai de Krasnodar, a Rússia. Es troba a les terres baixes de Kuban-Azov, a l'inici del delta del Kuban. És a 15 km al sud-est de Poltàvskaia i a 58 km al nord-oest de Krasnodar.
Pertany al possiólok d'Oktiabrski.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* El municipi a la pàgina web del raion (rus)
* Mapa topogràfic soviètic a maps.vlasenko.net
# Vodopadni

«Vodopadni» té aquests significats:
* Vodopadni (Irkutsk), localitat de l'óblast d'Irkutsk, a Rússia
* Vodopadni (Rostov), localitat de l'óblast de Rostov, a Rússia
# W (pel·lícula)

W (també titulada I Want Her Dead i W is the Mark of Death) és una pel·lícula de thriller psicològic estatunidenca del 1974 dirigida per Richard Quine i protagonitzada per Twiggy, Dirk Benedict i Michael Witney. Fou produïda per Mel Ferrer.

## Argument

En 24 hores, s'han produït tres accidents gairebé mortals. Al lloc de cadascun d'ells, s'ha gravat la lletra "W" sobre la persona ferida. Katie Lewis (Twiggy) i el seu marit Ben (Michael Witney) descobreixen que aquests accidents són en realitat obra d'un misteriós assassí, i que ells són els objectius reals. Mentre intenta evitar la mort, la parella ha de lluitar per descobrir l'origen d'aquests atacs.

## Repartiment

* Twiggy com Katie Lewis
* Michael Witney com a Ben Lewis
* Eugene Roche com a Charles Jasper
* Dirk Benedict com a William Caulder
* John Vernon com a Arnie Felson
* Michael Conrad com a tinent Whitfield
* Alfred Ryder com a investigador

## Rodatge i distribució

W fou filmada a San Pedro Harbor i Trancas Beach, Califòrnia, des del 30 d'abril a mitjans de juny de 1973. A Espanya fou projectada fora de concurs a la secció oficial del Festival Internacional de Cinema de Sant Sebastià 1974.

## Referències

* ↑ W (1974) Full Cast & Crew, IMDb
* ↑ Pel·lícules a la selecció de 1974 al web del Festival

## Enllaços externs

* W a YouTube
# W Connection Football Club

El W Connection Football Club és un club de futbol de la ciutat de Marabella, a Trinitat i Tobago.

## Història

El club es fundà amb el nom de Williams Connection Sports Club el 1986, pels germans David John Williams i Patrick John Williams a San Fernando. Amb la creació de la lliga professional el club es refundà com a W Connection F.C.

## Palmarès

* Lliga de Trinitat i Tobago de futbol:
** 2000, 2001, 2005, 2012, 2014, 2018
* Copa de Trinitat i Tobago de futbol:
** 1999, 2000, 2002
* Copa FCB de Trinitat i Tobago de futbol:
** 2001, 2004, 2005, 2006, 2007, 2008
* Pro League Big Six:
** 2007
* Pro Bowl de Trinitat i Tobago:
** 2001, 2002, 2004, 2007
* Toyota Classic de Trinitat i Tobago:
** 2005
* Goal Shield de Trinitat i Tobago:
** 2009
* Copa de la CFU de clubs de futbol:
** 2002, 2006, 2009

## Futbolistes destacats

| Arnold Dwarika (2002-2004) Earl Jean (2000-2007) Kenwyne Jones (2002-2004) | Jose Luis Seabra (1999-2008) Silvio Spann (2001-2004, 2006-2007) Aurtis Whitley (2007-2008) |

## Referències

* ↑ «Our History» (en anglès). W Connection Official Website [Consulta: 28 setembre 2008]. Arxivat 2012-02-17 a Wayback Machine.
* ↑ «Trinidad and Tobago - List of Champions». RSSSF. [Consulta: 9 febrer 2019].
* 1 2 3 4 5 6 «Trinidad and Tobago - List of Cup Winners». RSSSF. [Consulta: 9 febrer 2019].

## Enllaços externs

* Web oficial Arxivat 2009-09-25 a Wayback Machine.
* Perfil a Soca Warriors Online Arxivat 2012-03-13 a Wayback Machine.
# Joaquim Salvador i Benedicto

Joaquim Salvador i Benedicto, de nom complet Félix Joaquín Salvador i Benedito (Sorita, Els Ports, 20 de desembre de 1827 - L'Anglesola, 8 de juny de 1896) va ser un farmacèutic i botànic valencià.
Fill del farmacèutic de Sorita, llicenciat en Farmàcia el 1856 per la Universitat de Barcelona, fou titular de la cátedra de Materia Farmacéutica Vegetal a la facultat de Farmàcia de la Universitat de València i va exercir la seva professió, primerament a L'Anglesola, on romangué com a mínim fins a 1860. Posteriorment, es va establir a Vilafranca del Cid, l'Alt Maestrat, i a partir de 1868 es trobava instal·lat amb oficina de la seva propietat a València. Simultanejà la pràctica professional amb la docència i la investigació, fins a la seva jubilació. Un cop retirat de l'exercici professional, va tornar a l'Anglesola on es dedicà a escriure sobre temes històrics relacionats amb Terol. Fou col·laborador i corresponsal de la revista La Fraternidad, des de la seva aparició fins al 1868. Entès en botànica, va mantenir relació amb els farmacèutics que s'ocupaven d'aquesta ciència. A ell es deu una sèrie d'escrits relacionats amb Aragó, i amb temes sobre botànica i plantes medicinals, i va compondre un catàleg de les localitats de Vilafranca, Castellfort, Portell, Ares i Benassal (1866).

## Publicacions

* «Nota sobre la yerba tosquera» y «Ensayo analítico de las piedras expulsadas por el niño de Caspe usando la yerba tosquera», Boletín del Instituto Médico Valenciano, tom IX: 222-224; 242-245 (1858)
* «Cultivo del pipirigallo en La Iglesuela del Cid», El Restaurador Farmacéutico, tom XIV, 13: 52 (1858)
* Biografía del Arzobispo de Aliaga (perdut)
* Apuntes para la Historia de La Iglesuela del Cid (perdut)

## Referències

* 1 2 «Félix Joaquín Salvador Benedito». Diccionari biogràfic espanyol. Reial Acadèmia de la Història.
* 1 2 3 4 «Salvador y Benedicto, Joaquín». Gran Enciclopedia Aragonesa (GEA). Arxivat de l'original el 6 de setembre 2016 [Consulta: 20 abril 2020].
* 1 2 3 Monferrer Guardiola, Rafael «Joaquín Salvador y Benedicto (1827-1896). Breve nota bio-bibliográfica». Boletín de la Sociedad Castellonense de Cultura [Castelló de la Plana], LXXII, Núm. 3, 1996, pàg. 331-350. ISSN: 0210-1475.
* ↑ López Piñero, José María. «La enseñanza de la historia natural y de la agronomía en la Valencia del siglo XIX». A: Doctores y escolares: II Congreso Internacional de Historia de las Universidades Hispánicas (Vol. I). Universitat de València, 1998, p. 382. ISBN 978-84-370-3465-2 [Consulta: 20 abril 2020].
* ↑ Peris Gisbert, Juan Bautista; Ferrer Gallego, Pedro Pablo; Guillén Bas, Alberto; Roselló Gimeno, Roberto; Gómez Navarro, José; Laguna Lumbreras, Emilio «Árbol genealógico botánico de Gonzalo Mateo Sanz». Flora Montiberica, Núm. 73, 2019, pàg. 41-47. ISSN: 1988-799X [Consulta: 20 abril 2020].